钦定古今图书集成/理学汇编/学行典/第151卷 > 澹台灭明
## 钦定古今图书集成/理学汇编/学行典/第151卷 > 澹台灭明

按《家语》七十二弟子解，“澹台灭明，武城人，字子羽，少
孔子四十九岁。有君子之姿，孔子尝以容貌望其才。
其才不充孔子之望，然其为人公正无私，以取与去
就，以诺为名。”

按《史记仲尼弟子列传》：“澹台灭明，武城人，字子羽，少
孔子三十九岁，状貌甚恶，欲事孔子，孔子以为材薄。
既已受业，退而修行，行不由径，非公事不见卿大夫。
南游至江，从弟子三百人，设取予去就，名施乎诸侯。
孔子闻之曰：‘吾以言取人，失之宰予；以貌取人，失之
子羽’。”

按《阙里志》：“澹台灭明，唐赠江伯，宋封金乡侯